Diari Oficial de la Generalitat Valenciana


Sumari del DOGV 7402, del 13-11-2014 (2014/10028)

RESOLUCIÓ de 3 de novembre de 2014, del secretari autonòmic d'Educació i Formació, per la qual s'amplia el termini de presentació de candidatures i documentació dels premis al Mèrit en l'Educació als professionals de l'educació no universitària de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7402

Data del DOGV
:   13-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10792


Data del document
:   03-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 3 de novembre de 2014, del secretari autonòmic d'Educació i Formació, per la qual s'amplia el termini de presentació de candidatures i documentació dels premis al Mèrit en l'Educació als professionals de l'educació no universitària de la Comunitat Valenciana. [2014/10634]  
L'Orde 82/2013, de 30 de juliol, de la Conselleria d'Educació, Cultura i Esport, va aprovar les bases reguladores dels premis al Mèrit en l'Educació als professionals de l'educació no universitària de la Comunitat Valenciana.  
Per Resolució de 15 d'octubre de 2014, del secretari autonòmic d'Educació i Formació (DOCV 23.10.2013), es van convocar els premis al Mèrit en l'Educació als professionals de l'educació no universitària de la Comunitat Valenciana.  
En l'article 4.1 de l'esmentada Resolució de 15 d'octubre de 2014, es va establir com a termini de presentació de candidatures i documents el de 30 dies hàbils, comptats des de l'endemà de la publicació d'eixa resolució en el Diari Oficial de la Comunitat Valenciana.  
Tenint en compte que es manté la novetat dels mencionats premis al tractar-se tan sols de la segona convocatòria d'estos, a la vista de les nombroses consultes realitzades pels interessats, atés que una ampliació de termini no suposa cap perjuí per a tercers i d'acord amb el que establix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999), així com la disposició addicional tercera de l'Orde 82/2013, de 30 de juliol, resolc:  
  
Ampliar el termini de presentació de candidatures i documentació als premis al Mèrit en l'Educació als professionals de l'educació no universitària de la Comunitat Valenciana, previst en l'article 4.1 de la Resolució 15 d'octubre de 2014, fins al pròxim dia 18 de desembre de 2014, inclusivament.  
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
València, 3 de novembre de 2014.- El secretari autonòmic d'Educació i Formació: Manuel Tomás Ludeña.